डेढ़ घंटे की बैटिंग में कई बार आउट; स्लिप में कैच प्रैक्टिस भी की
Mastercard Series 2nd Test, India vs Australia; Virat Kohli Practice Video Goes Viral. Follow Delhi Arun Jaitley Stadium News, Updates On Dainik Bhaskar (दैनिक भास्कर)
दिल्ली के अरुण जेटली स्टेडियम में बुधवार को एक बार फिर विराट कोहली का खेल के प्रति समर्पण देखने को मिला। यहां पूर्व भारतीय कप्तान अन्य खिलाड़ियों से ज्यादा पसीना बहाते नजर आए। उन्होंने स्पिनर्स के सामने ज्यादा बैटिंग प्रैक्टिस की और कई बार उनके सामने आउट भी हुए।
इतना ही नहीं, करीब डेढ़ घंटे की प्रैक्टिस में कोहली ने बैटिंग के बाद स्लिप कैच करने पर ध्यान दिया। वे टीम की बस से पहले ही अपने भाई विकास कोहली की पोर्श कार में अरुण जेटली स्टेडियम पहुंचे। ड्रेसिंग रूम में जाने के कुछ देर बाद ही विराट नेट्स की ओर चले गए और बैटिंग प्रैक्टिस शुरू कर दी।
'स्पिनर्स को बुलाओ'
कुछ देर थ्रो डाउन और मीडियम पेसर के सामने बैटिंग करने के बाद कोहली ने कहा, 'स्पिनर्स को बुलाओ' और दूसरे नेट्स में चले गए। वहां उन्होंने स्पिनर्स के सामने बैटिंग की। इस दौरान वे स्पिनर्स के सामने फंसते नजर आए। दिल्ली के ही स्पिनर ऋतिक शौकीन के सामने विराट कई बार आउट भी हुए। बैटिंग कोच विक्रम राठौर स्पिनर्स को पिच के खराब एरिया पर टप्पा खिलाने के निर्देश दे रहे थे, ताकि विराट को स्पिनर्स के खिलाफ पूरी तरह तैयार रहें। याद दिला दें कि पहले टेस्ट में विराट कोहली ऑफ स्पिनर टॉड मर्फी की बॉल पर ही आउट हुए थे।
स्लिप में कैच प्रैक्टिस की 
नेट्स में बैटिंग के बाद विराट स्लिप में कैच प्रैक्टिस करते नजर आए। उन्होंने ईशान किशन और कोचिंग स्टाफ कैच लेने की प्रैक्टिस की। याद दिला दें कि विराट कोहली ने पहले टेस्ट में स्लिप में दो-तीन कैच छोड़े थे।
विराट कोहली स्टैंड के नीचे ऑस्ट्रेलियन टीम 
अरुण जेटली स्टेडियम में विराट कोहली के नाम पर पवेलियन बनाया गया है। मजेदार बात यह रही कि विराट कोहली पवेलियन के नीचे ही ऑस्ट्रेलियन टीम का ड्रेसिंग रूम भी है। बुधवार को इसका फोटो सामने आया।
शुक्रवार से शुरू होगा मैच 
दिल्ली के मैदान पर 17 फरवरी से भारत-ऑस्ट्रेलिया के बीच टेस्ट सीरीज का दूसरा मुकाबला खेला जाएगा। यदि भारतीय टीम इसे जीत लेती है तो वर्ल्ड टेस्ट चैंपियनशिप के फाइनल में पहुंचने की दांवेदारी मजबूत कर लेगी। पहला टेस्ट जीतने के बाद टीम टेस्ट में नंबर-1 तो बन ही चुकी है। दूसरा टेस्ट जीत कर WTC फाइनल में पहुंचने की उम्मीदें भी बढ़ जाएंगी।